Finále majstrovstiev Európy 1976 sa hralo 20. júna 1976 v Belehrade. Reprezentácia Československa v ňom zvíťazila nad favorizovaným mužstvom Nemeckej spolkovej republiky, po nerozhodnom výsledku 2:2 po predĺžení prvýkrát v histórii ME rozhodol o víťazovi penaltový rozstrel. Pre československý futbal to bol najväčší úspech v jeho histórii, po dvoch strieborných medailách z majstrovstiev sveta 1934 a 1962 a treťom mieste z premiérových majstrovstiev Európy 1960 vybojovali futbalisti s levom na prsiach medailu najcennejšiu. Výraznou mierou k tomu prispeli slovenskí hráči, tvoriaci v tom čase základ reprezentácie Československa.  Osem Slovákov nastúpilo v základnej zostave, Ladislav Jurkemik zasiahol do hry v druhom polčase, Jaroslav Pollák hral v semifinálovom zápase s Holandskom. Členmi výberu boli aj Alexander Vencel, Dušan Herda, Pavol Biroš, Dušan Galis a Pavol Michálik, celkom bolo v 20-člennom kádri 15 slovenských futbalistov.

Cesta do finále
---------------

| ME 1976 | Česko-Slovensko ČSSR | Nemecko NSR |
| --- | --- | --- |
| Súper | Výsledky | Súper | Výsledky |
| štvrťfinále | Sovietsky zväz ZSSR | 2:0, 2:2 | Španielsko Španielsko | 1:1, 2:0 |
| semifinále | Holandsko Holandsko | 3:1 pp | Juhoslávia Juhoslávia | 4:2 pp |

Poznámka: Na záverečnom turnaji hrali len štyri mužstvá, štvrťfinále sa hralo na dva zápasy doma-vonku

Priebeh zápasu
--------------

Po semifinálovom víťazstve nad Holandskom (3 :1 po predĺžení) nastúpili československí futbalisti bez rešpektu aj proti obhajcom európskeho titulu a úradujucim majstrom sveta. Jaroslava Polláka vylúčeného v semifinálovom zápase nahradil v zostave útočník Slovana Bratislava Ján Švehlík, ktorý už v 8. minúte strelou do pravého dolného rohu brány otvoril skóre. V 25. minúte po priamom kope odhlavičkoval Franz Beckenbauer loptu na hranicu šestnástky a Karol Dobiaš ľavou nohou strelou k žrdi zvýšil na 2 : 0. Trojgólové vedenie mohol zabezpečiť Marián Masný, po úniku si obhodil vybiehajúceho brankára Maiera, lopta však tesne minula ľavú žrď. V 28. minúte súper znížil, Dieter Müller strelou z voleja zo vzdialenosti šesť metrov upravil stav zápasu na 1 : 2. V druhom polčase zatlačili hráči NSR našich futbalistov do defenzívy, Ivo Viktor však držal stav 2:1. V posledných sekundách sme inkasovali vyrovnávajúci gól, po rohovom kope Bonhofa hlavičkoval Bernd Hölzenbein. V predĺžení dochádzali obom súperom sily, po 120 minutách sa o víťazovi nerozhodlo. 

Pôvodne sa mal fnálový zápas v prípade nerozhodného výsledku o dva dni opakovať, zasiahla však futbalová diplomacia. Po vzájomnej dohode oboch finalistov a po schválení riadiacim výborom UEFA rozhodli prvý raz v histórii o víťazovi významného medzinárodného turnaja strely zo značky pokutového kopu. Československí strelci boli pri kopaní penált neomylní , v štvrtej sérii Uli Hoeness mieril vysoko nad brvno Viktorovej brány a o našom víťazstve rozhodol futbalový „básnik" Antonín Panenka. Jeho penalta vošla do futbalovej histórie pod názvom „vršovický dloubák" , loptu poslal oblúčikom do stredu brány. Franz Beckenbauer hrajúci svoj 100. medzištátny zápas už nemusel kopať, Československo sa stalo majstrom Európy!

Štatistika zápasu
-----------------

|  |  |  |  |  |
| --- | --- | --- | --- | --- |
| 20. jún 1976 | Česko-Slovensko Česko-Slovensko | **2 – 2** | Nemecko NSR | Štadión Crvena zvezda (*Marakana*), Belehrad |

|  |  |  |  |  |
| --- | --- | --- | --- | --- |
| 20:15 | Ján Švehlík Gól v 8. minúte 8.Karol Dobiaš Gól v 25. minúte 25. | (2-1) | Dieter Müller Gól v 28. minúte 28.Bernd Hölzenbein Gól v 89. minúte 89. | Divákov: 30 790  Rozhodca: Sergio Gonella Taliansko |

| **Pokutové kopy**5 – 3                       |
| --- |
| Masný Proměněná penaltaNehoda Proměněná penaltaOndruš Proměněná penaltaJurkemik Proměněná penaltaPanenka Proměněná penalta |             | Proměněná penalta BonhofProměněná penalta Flohe Proměněná penalta Bongartz Hoennes |

|  |  |
| --- | --- |
| 




**Česko-Slovensko**
 | 




**NSR**
 |

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  |
|  |  |
| B | **1** | Ivo Viktor | (Dukla Praha) |
| S | **2** | Karol Dobiaš | (Spartak Trnava) | Žltá karta v 55. minúte 55' | Vystriedaný v 109. minúte 109' |
| O | **3** | Jozef Čapkovič | (Slovan Bratislava) |
| O | **4** | Anton Ondruš Captain | (Slovan Bratislava) |
| O | **5** | Ján Pivarník | (Slovan Bratislava) |
| O | **12** | Koloman Gögh | (Slovan Bratislava) |
| S | **7** | Antonín Panenka | (Bohemians Praha) |
| S | **8** | Jozef Móder | (Lokomotíva Košice) | Žltá karta v 59. minúte 59' |
| Ú | **17** | Ján Švehlík | (Slovan Bratislava) |  | Vystriedaný v 79. minúte 79' |
| Ú | **10** | Marián Masný | (Slovan Bratislava) |
| Ú | **11** | Zdeněk Nehoda | (Dukla Praha) |
| **Striedania:** |
| O | **6** | Ladislav Jurkemik | (Inter Bratislava) |  | Nastúpil v 79. minúte 79' |
| Ú | **16** | František Veselý | (Slavia Praha) |  | Nastúpil v 109. minúte 109' |
| **Tréner:** |
| Václav Ježek |
| **Asistent trénera** |
| Jozef Vengloš |

 |  | 

|  |
| --- |
|  |
|  |  |
| B | **1** | Sepp Maier |
| O | **5** | Franz Beckenbauer Captain |
| O | **2** | Berti Vogts |
| O | **3** | Bernard Dietz |
| O | **4** | Hans-Georg Schwarzenbeck |
| S | **6** | Herbert Wimmer |  | Vystriedaný v 46. minúte 46' |
| S | **7** | Rainer Bonhof |
| Ú | **8** | Uli Hoeness |
| S | **10** | Erich Beer |  | Vystriedaný v 80. minúte 80' |
| Ú | **9** | Dieter Müller |
| Ú | **11** | Bernd Hölzenbein |
| **Striedania:** |
| S | **15** | Heinz Flohe |  | Nastúpil v 46. minúte 46' |
| S | **14** | Hans Bongartz |  | Nastúpil v 80. minúte 80' |
| **Tréner:** |
| Helmut Schön |

 |

Pozri aj
--------

* Česko-slovenské národné futbalové mužstvo
* Slováci v česko-slovenskej futbalovej reprezentácii

Referencie
----------

1. ↑  EURO 1976: Najväčší úspech slovenského futbalu
2. ↑  Československí hráči ani raz v penaltách nezaváhali
3. ↑  Panenka vynálezce vršovického dloubáku

Literatúra
----------

* Ladislav Grünner: *Majstrovstvá Európy vo futbale 1960-1984*, Šport a Smena, 1985